Brice Samba

Brice Lauriche Samba (sündinud 25. aprillil 1994 Linzolos) on Kongo Vabariigis sündinud Prantsusmaa jalgpallur, kes mängib Prantsusmaa kõrgliigaklubis RC Lens.

Klubikarjääri alguses kuulus ta sellistesse Prantsusmaa klubidesse nagu Le Havre, Marseille Olympique ja Nancy, kuid kõigis neis klubides oli Samba varuväravavaht ja sai klubi põhimeeskondades mänguaega harva. Prantsusmaa kõrgliigas debüteeris ta 17. mail 2014 Marseille Olympique'i meeskonnas mängus Guingamp' vastu, kui sekkus esimesel poolajal Steven Mandana asemele.https://int.soccerway.com/players/brice-samba/191560/ (vaadatud 4.5.2023)

2017. aasta juunis sõlmis ta nelja-aastase lepingu Prantsusmaa kõrgliigaklubiga Caen. Hooajal 2018/19 tõusis Samba Caeni esiväravavahiks. Samba tegi sel hooajal Prantsusmaa kõrgliigas üheksa nullimängu, kuid Caen langes sellest hoolimata esiliigasse.

2019. aasta augustis sõlmis ta nelja-aastase lepingu Inglismaa esiliigaklubiga Nottingham Forest. Samba tõusis hooajal 2019/20 Arijanet Murici asemel klubi esiväravavahiks. Hooajal 2019/20 valiti Samba Inglismaa esiliiga sümboolsesse koosseisu.

2022. aasta juulis sõlmis ta viieaastase lepingu Lensiga.

Prantsusmaa jalgpallikoondisse kutsuti Samba esmakordselt 2023. aasta märtsis EM-i valikmängudeks Hollandi ja Iirimaa vastu.

 Viited 

 Välislingid 

Kategooria:Prantsusmaa jalgpallurid
Kategooria:Le Havre AC mängijad
Kategooria:Marseille Olympique'i jalgpallurid
Kategooria:Nottingham Forest FC jalgpallurid
Kategooria:RC Lensi mängijad
Kategooria:Ligue 1 mängijad
Kategooria:The Championshipi mängijad
Kategooria:Sündinud 1994